Title: Ester Helenius
Description: Hämeenlinnan Taidemuseon näyttelyn yhteydessä julkaistava kirja valottaa Ester Heleniuksen (1875-1955) taiteilijantietä ja tuotantoa koko hänen 1890-luvulta 1950-luvulle ulottuneen uransa ajalta. Se on ensimmäinen laajempi tutkimus tästä omana aikanaan yhtä hyvin suuren yleisön kuin kriitikoidenkin tuntemasta ja arvostamasta taiteilijasta. Heleniuksen herkkävireinen ja tunnevoimainen värimaalaus ammensi ranskalaisesta taiteesta ja kulttuurista mutta käsitteli myös suomalaiseen kansanelämään liittyviä teemoja. Lukuisilta Pariisin-matkoiltaan hänellä oli tuomisinaan Montparnassen kahviloissa ja kaduilla piirrettyjä henkilökuvia. Kirja sijoittaa Heleniuksen aikansa kulttuurisiin virtauksiin ja sosiaalisiin verkostoihin. Ydinaineistona ovat Hämeenlinnan Taidemuseon kokoelmat, ennen muuta Ester Heleniuksen testamenttikokoelma ja M. S. Elomaan lahjoituskokoelma. Exhibition: Hämeenlinna Art Museum, Finland (10.06.-02.10.2016) / Salo Art Museum, Finland (21.10.2016-22.01.2017).
Subjects: Exhibitions
People: Ester Helenius (1875-1955)